**ӨЗБЕКСТАН РЕСПУБЛИКАСЫНЫН**

**ЭЛГЕ БИЛИМ БЕРҮҮ МИНИСТРЛИГИ**

**РЕСПУБЛИКАЛЫК БИЛИМ БЕРҮҮ БОРБОРУ**

**ЖАЛПЫ ОРТО БИЛИМ БЕРҮҮЧҮ**

**МЕКТЕПТЕРИНИН 7-КЛАСС ОКУУЧУЛАРЫ ҮЧҮН БАСКЫЧТУУ ТЕКШЕРҮҮ ЭКЗАМЕНДЕРИ БОЮНЧА МАТЕРИАЛДАР ЖАНА МЕТОДИКАЛЫК СУНУШТАР**

**ТАШКЕНТ-2018**

Жалпы билим берүүчү орто мектептери 7-класс окуучулары баскычтуу текшерүү экзамен өткөрүү боюнча методик сунуштар Республикалык билим берүү борбору алдындагыТүркий тилдер боюнча илимий-методикалык кеңеши 2018 жыл 11 апрелдеги кезектен тышкары 2-сандуу жыйналыш тарабынан талкууланып басмага сунушталган.

Жалпы билим берүү 7-класс окуучулары баскычтуу текшерүү экзамен өткөрүү боюнча методик сунуштар жана материалдарын көбөйтүп таратууга тыюу салынат.

Мектептин методикалык бирикмелери экзамен билеттерине 15% көлемдө өзгөртүрүүлөр киргизүүгө болот.

**КЫРГЫЗ ТИЛИ ЖАНА АДАБИЯТЫ**

**ТҮЗҮҮЧҮЛӨР:**

А.Юнусалиева-Республикалык билим берүү борборунун методисти.

Г.Шерматова-Республикалык билим берүү борборунун методисти.

**Рецензент:**

Х. Жаникулова-Ташкент областы Бөкө району 34-мектептин кыргыз тили жана адабият мугалими.

**Киришүү**

Кыргыз тили предметинен 7-класста баскычтуу текшерүү экзамен материалдары жазма иш, башкача айтканда диктант түрүндө өткөрүлөт.Диктант 3 вариянтта даярдалат. Даярдалган ар бир вариант өзүнчө конверттерге салынат.Бир окуучу конверттерден бирөөсүн тандап алат жана конверт ичиндеги текстти доскага жазат. Мугалим тарабынан текст бир жолу окуп берилет.

Диктант текстинин көлөмү 120-150 сөздөрдөн турган болот.

Диктант жазуу үчүн саат (60 минута) берилет.

Тексттеги кыйын сөздөр доскага жазып коюлат. Диктант текстти мугалим тарабынан окулуп туруп (диктовка түрүндө ) жаздырып барылат.

|  |  |
| --- | --- |
| Критерийлер | Балл |
| Эч кандай катасыз жазылган болсо; одоно эмес орфографиялык же пунктуациялык 1 ката кетирилсе диктантка коюлат. | 5балл |
| 2 стилдик жана 2 орфографиялык ката кетирилген диктантка коюлат.Каталардын саны өзгөрүү мүмкүн,бирок алардын жалпы саны 4төн, орфографиялык ката 2 ден ашпоосу керек. | 4балл |
| 4 орфографиялык жана 4 пунктуациялык катасы болгон диктантка коюлат.Каталар саны 3 орфографиялык,5 пунктуациялык катасы бар жана башка көрүнүштө да болушу мүмкүн.Бирок орфаграфиялык каталар 4 төн ашпастыгы шарт; | 3 балл |
| 7 ге чейин орфографиялык жана пунктуациялык катасы бар диктантка коюлат. | 2 балл |
| Каталар саны 15тен көп болсо«1» балл коюлат. | 1 балл |

**Момун чал**

Момун чал момун дегенчелик адам. Бул аймакта аны билбеген, же ал билген жан жок. Эл аны элпекМомун деп атап алган.Улуу дебей, кичүү дебей, өз дебей, жат дебейкөрүнгөнгө жапырылып салам берип, жумшаган иштен моюн толгобой, көдү карап турат,өмүрүндөоозунан «жок» дегенсөз чыкпай, качан болсун, кимге болсун «куп»деп жүгүрүп кызмат кылып келатат. Эгер алтын дегенкүзүндө сапырылган сары жалбырак болсо баасы кетер беле, анын сыңарыМомундун ак көңүлдүгүн баалаган эч ким жок. Өзү курдуу карылар жеткен сый урматка жетпеди. Аны санга кошуп, көзгө илип, ооздун жели менен болсо да барктайкоюш эч кимдин оюна келбейт.Бирок аш, той боло калса; Момунсуз өтпөйт.АйрыкчаБугу уруусунан кадырлуу кары а дүйнө кетсе, анын караашы, чоң ашынын кызматыМомундун мойнунда.

**(120-сөз)**

**Чыныгы достук.**

Жаман дос- көлөкө сыяктуу күн тийип турганда качып кутула албайсың,күн бүркөөдө издеп таба албайсың.Ушул сыяктуу колуңдан иш,келсе оозундан сөз келип,ооматың артып турганда,достошууга ашкере жан тарткан адамдардын чыныгы досу да жардам кылбай кетет.Ошол үчүн эртеби кечпи көңүл суутуп,сени сындырып,сени таштап кетпеген,бу дүйнөдөгү чыныгы,ишенимдүү дос-экөө гана.Бул–эмгек жана китеп.Жашынан китепкөй,эмгекке дербиш болуп,эмгегиң,акылың менен чөйрөңө, элиңе жаксаң,бейтаныш кишилер түгүл душмандарың да сага-дос,жолдош.

Ал эми сен күткөн турмуштагы дос-жоро,ар кыл курагында ар башкача болот.Тагыраак айтканда,өзүнө жараша болот.Адам ылгабай жаш кезинде көп дос күтөт.Бирок мезгил өткөн сайын алар азайып,картайган кезинде,эң ишенимдүү,эң жөнөкөй досторуң гана калат.Анткени курак өткөн сайын адам турмуштан сыналып,иргелип отурат.**(127-сөз**)

**Жусуп Баласагын**

Жусуп Хас Хажиб касиеттүү кыргыз жеринде,Сары-Өзөн Чүйдөгү Баласагын шаарында,азыркы Токмок шаарынын жанындагы Буранада жарык дүйнөгө келген.Кийин атактуу адам болгондо Жусуп Баласагын аталган.Бул Баласагында жашаган Жусуп дегенди туюнтурат.Жаш кезинен терең билим алып,өз доорунун ойчул акындарынын ири алдында болуп,чыгармасында калайык-калктын турмушун кеңири чагылдырган.Акындын «Куттуу билим» дастаны ошол кездеги түрк элдеринин тилинде жазылган тунгуч китеп болгону менен да өтө баалуу.Акын Жусуп Баласагын «Куттуу билим» дастанын акыл-оюу жетилип, чыгармачылык күчү толуп-ташып турган курагында он сегиз айдын ичинде жазып бүтүргөн.Бул китептин өзөгү айрым өзгөрбөс түбөлүктүү түшүнүктөрдөн турат. Биринчиси–адилет,экинчиси - дөөлөт,үчүнчүсү - акыл,төртүнчүсү - каниет делип,алардын ар бирине түркчө өз аттары ыйгарылган.Алардын ортосундагы өз ара сүйлөшүүлөр,суроо,жооптор аркылуу санжыра чечмеленет.(**122-сөз)**